b"\n_START_ARTICLE_\nLost Weekend\n_START_SECTION_\nLedergruppen\n_START_PARAGRAPH_\nLedergruppen er Lost Weekends driftsgruppe, og ledes av styret. Ledergruppen har festivalens n\xc3\xb8kkelomr\xc3\xa5der fordelt mellom seg. Gruppen er ansvarlig for \xc3\xa5 gjennomf\xc3\xb8re festivalen i tr\xc3\xa5d med styrets retningslinjer. Under ledergruppen er det igjen grupper med frivillige som er satt sammen av mennesker med kompetanse p\xc3\xa5 sitt omr\xc3\xa5de. Omr\xc3\xa5dene er artistansvarlig, omr\xc3\xa5deansvarlig, administrasjon, markedsf\xc3\xb8ring.\n_START_SECTION_\nFestivalen i 2008\n_START_PARAGRAPH_\nI 2008 var det tre scener. Lost Minor, Lost Beach og Lost Major. Blant trekkplastrene var The Waterboys (UK), Surferosa (NO), Madcon (NO) og deLillos'85 (NO). Festivalen omtaler seg selv som Norges Vakreste festival og ligger til i sv\xc3\xa6rt idylliske omr\xc3\xa5der like i strandlinjen. Det er for \xc3\xb8vrig Norges eneste festival som frakter artistene til scene og backstage med b\xc3\xa5t.\n_START_SECTION_\nLost Weekend 2009\n_START_PARAGRAPH_\nFestivalen ble en suksess p\xc3\xa5 mange m\xc3\xa5ter, fint v\xc3\xa6r, gode bes\xc3\xb8kstall og ble k\xc3\xa5ret til \xc3\xa5rets kuleste festivalplakat hvor de mottok 17\xc2\xa0959 stemmer. Ask\xc3\xb8ygutten Dagfinn Lyngb\xc3\xb8 var en av artistene som stod p\xc3\xa5 scenen.\n_START_SECTION_\nLost Weekend 2010\n_START_PARAGRAPH_\nLost Weekend ble arrangert 4-7. august og ble dermed den tiende i rekken og ble markert med kjente norske og internasjonale band/artister. Festivalen utvidet med en dag, hvor den f\xc3\xb8rste dagen ga muligheten til lokale artister p\xc3\xa5 campomr\xc3\xa5det. Dette ble den siste festivalen arrangert under Lost Weekend-navnet.\n_START_SECTION_\n\xc3\x98konomi\n_START_PARAGRAPH_\nFestivalen slet de siste \xc3\xa5rene med underskudd som f\xc3\xb8lge av d\xc3\xa5rlig \xc3\xb8konomistyring de f\xc3\xb8rste \xc3\xa5rene av festivalen. Etter festivalen i 2005, s\xc3\xa5 det spesielt m\xc3\xb8rkt ut.  Men til tross for d\xc3\xa5rlig \xc3\xb8konomi klarte festivalen \xc3\xa5 styre til ett rekordoverskudd i 2006.  Men dette var ikke nok til \xc3\xa5 f\xc3\xa5 festivalen ut av uf\xc3\xb8ret. Et nytt styret tok over frem mot festivalen i 2007. De tok fatt p\xc3\xa5 en gjeld p\xc3\xa5 n\xc3\xa6rmere 3 millioner kroner._NEWLINE_Som \xc3\xb8kte til over 4 mill, etter at festivalen i 2007 ble offer for et forrykende uv\xc3\xa6r.  I 2008 s\xc3\xa5 festivalen nok ett lyspunkt med ett lite overskudd. Dette var derimot ikke nok til \xc3\xa5 kunne drive videre, og styret var innstilt p\xc3\xa5 \xc3\xa5 sl\xc3\xa5 festivalen konkurs.  Etter intens jobbing utover h\xc3\xb8sten valgte likevel \xc3\xa5rsm\xc3\xb8te i festivalen \xc3\xa5 fortsette. Lost Weekend var en av festivalene som klarte seg gjennom \xc2\xabfinanskrisen\xc2\xbb i 2009, hvor artister som Maria Mena, Tomboy og Superfamily stod p\xc3\xa5 scenen. Arrangementet i 2010 ble det siste for festivalen og den ble sl\xc3\xa5tt konkurs i september 2011."